<classify> VATICAN CITY, Vatican KIONGOZI Mkuu wa Kanisa Katoliki ulimwenguni, Papa Francis,ameahidi kuchukua hatua kali ili kukomesha vitendo vya udhalilishaji kijinsiakwa watoto kufuatia kashfa inayowaandama baadhi ya viongozi wa Kanisa hilo. Kiongozi huyo Mkuu alitoa ahadi hiyo wakati akifungaMkutano Mkuu wa Kanisa Katoliki, uliomalizika jana mjini Vatican. Katika hotuba huyo, kiongozi huyo alisema watumishiwa Kanisa hilo ambao wanakabiliwa na kashfa hiyo ya udhalilishaji watotokijinsia ni watumishi wa shetani na huku akiahidi kukabiliana na kila kesi kwauzito mkubwa. Alisema unyanyasaji wa kijinsia kwa watoto anamkumbushakuhusu ibada za kuwatoa watoto kafara katika ibada za kipagani. Vitendo hivi vinanikumbusha kuhusu mazoea yakikatili katika dini za kipagani aukuenea kwa tamaduni fulani, alisema kiongozi huyo. Kauli hiyo Papa Francis imekuja wakati katikakipindi cha wiki ijayo, Vatican ikijiandaa kutoa mwongozo wa kushughulikia mashtaka ya unyanyasaji kisheria kulingana na mapendekezoyaliyotolewa katika mkutano huo. Akizungumzia mwongozo huo, kiongozi huyo alisemakuwa, kwa sasa waathirika watapewa kipaumbele na kwamba itatolewa miongozo minginemipya iliyo wazi ambayo itawahimiza kuchukua hatua. Baba huyo Mtakatifu vilevile aliahidi kukomeshamambo ya kuficha na akasema kuwa, wote wakaohusika na vitendo vya aina hiyo watafikishwa mbele yasheria. Hakutakuwapo na simile katika vitendo hivi vyaudhalilishaji watoto kijinsia, alisema kiongozi huyo mkuu. Hiki ni kilio cha kimya kimya cha watoto wadogoambao badala ya kutafuta baba na miongozo ya kiroho wanakutana na watesaji, aliongezakiongozi huyo. Ni wajibu wetu kulipa kilio hiki cha kimyakilichochochewa, aliongeza zaidi Baba Mtakatifu huyo. Wakati kiongozi huyo anachaguliwa mwaka 2013, alitakiwa kuchukua hatua kali kuhusujanga hilo, lakini wakosoaji wanasema kuwa hajachukua hatua za kutoshakuwashughulia maaskofu ambao wanatuhumiwa kuhusika na vitendo hivyo. Wakosoaji hao wanasema kwamba maelfu ya watu dunianikote wamekuwa wakilalamika kudhalilishwa kijinsia na baadhi ya viongozi hao wa dini kwa miongokadhaa, lakini Kanisa hilo Katoliki limekuwa likizificha shutuma hizo.  <topic>: KIMATAIFA 